Lefatshe gompieno le tletse mathata, fela jaaka Baebele e sa le e boletse go sa le pele. Le fa go ntse jalo, boporofeti jo bo malebana le ‘sesupo sa go nna gone ga ga Keresete le sa bokhutlo jwa tsamaiso ya dilo’ bo na le sengwe se se molemo. Jesu o ne a re: “Dikgang tse di molemo tseno tsa bogosi di tla rerwa mo lefatsheng lotlhe le le nang le banni gore e nne bosupi mo ditšhabeng tsotlhe.” (Mathaio 24:3, 14) Dikgang tse di molemo tsa Bogosi jwa Modimo di rerwa mo dinageng tse di fetang 230. Batho ba le dimilione di feta thataro ba ba tswang mo “merafeng yotlhe le ditso le ditšhaba le diteme” ba tshwaregile thata mo tirong ya go rera ka Bogosi. (Tshenolo 7:9) Ke eng se tiro ya bone e ba e dirang ka matlhagatlhaga e se fitlheletseng? Ke seno: Molaetsa wa se Bogosi jono e leng sone, se bo tla se dirang, le gore motho mongwe le mongwe mo lefatsheng a ka bona masego a jone. Eleruri ‘kitso ya boammaaruri e ntsi mo motlheng wa bofelo.’—Daniele 12:4.